google/wiki40b huggingface dataset:
Norsk utdanningshistorie

Norsk utdanningshistorie  fulgte etter europeisk utdanningshistorie, og da spesielt dansk utdanningshistorie.

Fra middelalderen til tidlig moderne tid

De første skoler i Norge ble opprettet under kardinal Nikolas Brekespears rundreise i Norge 1152–1153. Det ble da etablert katedralskoler for prester i Trondheim, Oslo, Bergen og Hamar.
Etter en kirkeordinans i 1539 ble katedralskolene omdannet til latinskoler. Skolegang var fortsatt kun for de utvalgte, dvs. bare gutter av overklassen, ikke for almuen. De som hadde mulighet, sendt gjerne barna til skoler i utlandet, ofte til skoler drevet av jesuittene. Etter at reformasjonen var innført i Norge, var ikke dette populært blant myndighetene, fordi mange av de unge mennene som ble utdannet ved slike skoler, ble katolikker og arbeidet for motreformasjon i Norge og Norden, for eksempel Christoffer Hjort og Laurids Nielsen. På begynnelsen av 1600-tallet ble det utstedt forbud mot at menn med jesuittisk utdannelse fikk embeter i kirken eller skolen. I 1607 kom en ny norsk kirkeordinans, som slo fast at skolen skulle lære opp barna i den rette tro, og den skulle få dem til å bli flittige og rettskafne mennesker. På denne måten skulle skolen disiplinere allmuen.
Snøbrett under Vinter-OL 2014 – Parallellslalåm menn

Elimineringsrunde

Elimineringsrunden startet med åttendedelsfinaler, hvor den med best totaltid i hvert heat avanserte.
Panama under VM i friidrett 2013

Resultater (ufullstendig)

(Q – kvalifisert, NM – intet gyldig resultat, SB – sesongbeste)
Pereiraidium

Utseende

Små, ovale, høyt hvelvede, brunsvarte skarabider. Oversiden er kledt med korte, lyse børster.

Utbredelse

Arten er kjent fra Brasil.
Nils Claus Ihlen

Bakgrunn

Nils Claus Ihlen var sønn av brukseier Vincentz Thurmann Ihlen, grunnleggeren av Strømmens Værksted. Han giftet seg med skuespilleren Constance Bruun i 1892 og fikk sønnen Nils N. Ihlen med henne. Ektefellen døde i 1894 og i 1898 giftet han seg på nytt med Henriette Marie Lund. Med henne fikk han blant annet sønnene Joakim Ihlen og Alf Ihlen.
Ihlen tok i 1873 forberedende filosofieksamen ved universitetet i Kristiania. I 1877 var han ferdig diplomingeniør fra Eidgenössische Technische Hochschule Zürich, maskinlinjen.

Karriere

Han var eier av Strømmens mekaniske verksted og støperi fra 1883 til 1908. Han ble utnevnt til utenriksminister i Gunnar Knudsens andre regjering i 1913 og hadde denne stillingen til 1920. Dette gjør ham til den fjerde lengst sittende utenriksminister i Norge etter Halvard Lange, Knut Frydenlund og Johan L. Mowinckel. 
Det var som utenriksminister Ihlen ble kjent, særlig gjennom sin innsats for å holde Norge utenom 1. verdenskrig. I månedsskiftet juli-august 1914 ledet han regjeringsarbeidet og forberedte til innkalling av nøytralitetsvakt på kystfestningene og i flåten samtidig som mobilisering ble forberedt - i forkant av krigserklæringene mellom de stridende partene (Andersen, s 150 - 179). Norges nøytralitetspolitikk ble i løpet av verdenskrigen satt på store prøver (Furre, s 73) og Ihlen tilkjennes mye av æren for at Norge ikke ble trukket med i krigen. «Nils Claus Ihlen førte Norge frelst gjennom krigsårene. Det er hans historiske innsats», skrev Erik Colban i 1955. 
I Grønlandssaken  ble navnet hans knyttet til den erklæring han avga i 1919 om at Norge ikke ville legge hindringer i veien for Danmarks suverenitet over Grønland. Erklæringen ble avgitt etter konsultasjoner i regjeringen og med Stortingets utenrikskomite; og var i tråd med de traktater Norge hadde inngått i forbindelse med gjeldsoppgjøret mellom Danmark og Norge i 1819 og i årene etter.  

Ihlen hadde vært sjef for Arbeidsdepartementet 1908–1910, og var en stund i 1918 sjef for industri- og forsyningsdepartementet.

Grav

Nils Claus Ihlen er gravlagt på Vår Frelsers gravlund i Oslo.
Svane (madrass)

Svane er et registrert varemerke som eies av møbelprodusenten Ekornes. Merket blir brukt i markedsføring av firmaets senge- og madrasskolleksjon.

Historikk

J.E.Ekornes Fjærfabrikk ble etablert i 1934. Denne fabrikken produserte fjærer til møbler og madrasser og var opprinnelsen til selskapet Ekornes ASA. Året etter ble svanemadrassen lansert, og i 1937 kom varemerket Svane. Madrassene ble de første årene produsert i Sykkylven og på 1950-tallet ble det også etablert en fabrikk i Bodø. I 1959 startet Ekornes skumplastproduksjon for bruk i både madrasser og til stopning i sittemøbler.
Ekornes Fetsund ble etablert som madrass- og møbelfabrikk i 1962 og i 1969 ble madrasskolleksjonen samlet ved fabrikken på Fetsund. I 1967 skiftet konsernet navn til Svane Møbler AS, et navn det beholdt til 1979, da det skiftet til Ekornes AS. I en periode produserte Ekornes også madrasser på Tibro i Sverige, produksjonen av Svane er nå samlet hos Ekornes Fetsund AS.

Produkter

Svanemadrassene er produsert i forskjellige varianter, de fleste med varianter av fjærsystemer. Ekornes bruker to ulike fjærsystem i sine madrasser, disse er bonell og posefjærer. Selskapet produserer også en madrasskolleksjon der madrassen er bygd opp av en kombinasjon av fjær og IntelliGel, en elastisk, celleoppbygd gelématte.

Annet

Svanemadrassen fikk i 2006 Miljømerket Svanen fra Stiftelsen Miljømerking.
Acerentomidae

Levevis

Som andre proturer lever disse små, blinde og vingeløse urinsektene nede i jorden. De krever spesielle innsamlingsmetoder, dette er trolig grunnen til at de først nylig er blitt så noenlunde kartlagt.

Utbredelse

Familien er utbredt over hele Jorden. Det er beskrevet nær 300 arter, 94 er funnet i Europa, men bare Acerentulus traegardhi er foreløpig registrert fra Norge.
Sandy

Utbredelse

Sandy er mest utbredt som kvinnenavn, og er mye brukt blant annet i Sveits og Østerrike. Det var et svært populært navn på jentebarn født i Qatar i 2012. Mannsnavnet Sandi er nokså vanlig i Slovenia.
Moseprydvikler

Utseende

En nokså liten (vingespenn 12-14 millimeter), gulbrun vikler. Forvingen er forholdsvis smal med et bredt, hvitt og gult tverrbånd i den indre delen, dessuten er det noen smale, sølvfargede streker. Bakvingen er forholdsvis smal og gråbrun.

Levevis

Larven lever i et silkegalleri mellom mose, som de spiser. De voksne sommerfuglene flyr i juni-juli, mest om ettermiddagen og kvelden.

Utbredelse

Den finnes i Vest- og Mellom-Europa, i det nordlige Asia. Arten er utbredt langs kysten vestover til Vest-Agder. Den blir vudert som Sårbar (VU) i den norske rødlisten fra 2010.
Haugesund Billedgalleri

Haugesund Billedgalleri ligger nord i Haugesund med utsikt over byparken og rosehagen. Museet har sin historiske bakgrunn i Haugesund Kunstforening, stiftet 1913. Kunstmuseet Haugesund Billedgalleri ble opprettet som kommunal institusjon i 1973.

Bygninger

Museet er bygget i tre etapper: ca. 1915, 1978 og 2004.
Den eldste bygningen ble oppført som bolighus for Lars og Inga Meling ca. 1915. I 1952 ble villaen med tilhørende eiendom testamentert til Haugesund kommune, en gave i tråd med Lars og Inga Melings siste ønske. Siden 1959 har Haugesund Kunstforening brukt Haugesund Billedgalleris lokaler som visningsted. Hovedbygningen fra 1978 er tegnet av arkitekt David Sandved. Den siste utvidelsen ble ferdigstilt våren 2004 og er tegnet av arkitektkontoret Sandved og Wathne arkitekter AS.
Det samlede bygningsarealet utgjør 2210 m², hvorav utstillingsarealet utgjør 1000 m².

Samlinger

Samlingen har sin bakgrunn i Haugesund Kunstforenings faste samling. I 1973 ble denne gitt til Haugesund kommune mot at kommunen etablerte et museum med visningslokaler for skiftende utstilling, magasin og utstillingsrom for den faste samlingen.
Museet har i dag en kunstsamling som omfatter nasjonale og internasjonale kunstnere som Lars Hertervig, Edvard Munch, Pablo Picasso, Christian Krohg, Per Kleiva, Håkon Bleken og Inger Sitter.
Billedgalleriet har en samling som er rik på verk med tilknytning til Vestlandet med kunstnere som Nikolai Astrup, Ole Frøvig, Trygve Goa, Kjell Pahr-Iversen, Fredrik Kolstø, Rita Marhaug, Olav Nygaard, Helene Nielsen, Stein-Magnus Opedal, Knut Rumohr, Gry Hege Rinaldo, Bernt Tunold og Bjørn-Sigurd Tufta m.fl.

Annet

Haugesund Kunstforening har hele året sine løpende salgsutstillinger i billedgalleriet.
Martha Palm

Martha Palm (født 2. september 1886 i Kristiania, død 8. november 1965) var en norsk misjonær og sanitetssykepleier.

Bakgrunn

Foreldrene var Johan Fredrik Palm (1845-1891) fra Växjö i Småland i Sverige og Catharine Wilhelmine Tyrholm (1852-1891) fra Arendal. De bodde i Ryenbergveien 26 i Kristiania i 1891, og i februar samme år døde faren av hjernehinnebetennelse. To måneder senere fødte enken to tvillingutter, Fredrik og Johan, som begge dør under to uker gamle av gulsott. Moren dør av influensa samme dag som den siste av tvillingene. Martha og hennes søster Nicoline (Nico) Palm (1888) kom begge på Alfredheim barnehjem i Nordraaks gate 7 i Oslo. 
I 1910 var begge søstrene i tjeneste, Martha som barnepike hos Georg Nikolai Tausan Weltzien som drev vinagenturhandel.

Sykepleie

I 1912 tok hun ettårig sykepleierutdanning på Norske Kvinners Sanitetsforenings sykepleierskole. Søsteren tok også sykepleierutdannelse, og arbeidet på Horten Tuberkulosehjem som oversøster, før hun overtok som bestyrer på Larvik Gamlehjem i 1940.

... og misjonær

I 1919 reiste Martha som misjonær, først med skip til New York, hvor hun ankom Ellis Island i desember. Hun reiste så videre til Sør-Afrika, og arbeidet som husmor for misjonærenes barn fra 1920 til 1925 i Durban. I 1925 bygget hun en sykestue i en stall hos noen misjonærer i Nkonjeni i Mahlabatini i Zululand, som hun drev i 22 år, hvorav 20 år uten lege. Hun forlot sin arbeidsplass i 1947, etter 27 år i Afrika, 59 år gammel. Hun regnes som en pionér innen misjonsarbeidet, og hun reiste rundt i Norge og fortalte om sitt arbeid i Afrika etter at hun flyttet hjem. 
I 1957 mottok Martha Palm St. Olavs orden, og samme år også Florence Nightingale-medaljen, Røde Kors' høyeste utmerkelse. Både Martha og søsteren Nicoline døde ugifte uten barn, søsteren i 1986, 97 år gammel. Begge er begravet på Vestre gravlund i Oslo.
Cricket under Stillehavslekene 2011

Cricket under Stillehavslekene  2011. Cricket var en av flere sporter som var med i de fjortende stillehavslekene som ble arrangert i Nouméa på Ny-Caledonia i perioden 27. august til 10. september 2011. Det var sjette gangen som cricket var med på programmet under stillehavslekene. Det var kun en turneringer for menn, fire lag deltok.
Jester Records

Jester Records er et plateselskap som ble grunnlagt av Kristoffer Rygg i 1998, like etter en konflikt mellom hans band Ulver og det tysk/amerikanske plateselskapet Century Media Records.
Klokkespill i Norge

Klokkespill er verdens tyngste instrument, og har eksistert som konsertinstrument i Europa i nær 500 år.     
Konsertklokkespill - også kalt carillon - ble til da det ble laget klaviatur for manuell avspilling av stemte kirkeklokker ca 1530. Norge har 14 carillon.

Historikk

Pave Sabinius innførte i år 605 e.Kr. skikken med å markere døgnets timer med klokkeslag, derav ordet klokke og uttrykk som «hva er klokken». Nordens apostel biskop Ansgar innførte i år 835 e.Kr. bruken av klokker i de nordiske land. Norges eldste klokke henger i Granvin kirke i Hordaland. Norge har forøvrig relativt mange klokker fra 1100-1220 e.Kr.   
Utover middelalder ble time- og senere kvarterslag drevet av store mekaniske sylindere. Datidens fremste ingeniører lagde løsninger for drivverk til disse. Senere ble klokkespillene utvidet med flere klokker. Automatisk avspilling av melodier etter timeslagene kalles fortsatt ritorneller etter den runde sylinderen som drev mekanikken, og intakte klokkespillsvalser fra 1500-tallet brukes fortsatt i enkelte tårn i Nederland. Moderne klokkespill er datastyrt med elektropneumatisk overføring eller kraftige magneter som styrer hammere mot klokkene.   
Norges eldste klokkespill står i Stavanger domkirke og er fra 1922 . Med dette ble Stavanger andre by i Norden etter København med klokkespill.
Oslo Rådhus hadde klokkespill da det åpnet i 1950. Første klokkespill var 38 klokker som ble støpt av Causard 1949 . Det ble utvidet til 50 klokker av Petit og Fritsen i 1971. Da Oslo rådhus fikk nytt konsertklokkespill til byens 1000-årsjubileum i år 2000 åpnet det veien for at de første nordmenn kunne ta utdanning til å bli profesjonelle klokkenister . Vegar Sandholt var Rådhusklokkenist 2000-13, Laura Marie Rueslåtten er byklokkenist i Oslo Rådhus 2013 - . Begge har solisteksamen og diplomstudier fra den skandinaviske Carillon skolen, Løgumkloster (7-årig utdannelse). Oslo Domkirke fikk donert midler til klokkespill to ganger - første gang i 1923, som aldri ble realisert og andre gang i 2003.         
Den første klokkenistskolen ble etablert i 1922 i Mechelen i Belgia, i 1953 kom den Nederlandske skolen i Amersfoort og i 1979 startet den skandinaviske klokkenistskolen i Løgumkloster i Danmark.   
Klokketårnene i Belgia er oppført på UNESCOs kulturarvliste. 
Den skandinaviske klokkenistskole er ved Løgumkloster i Danmark.
Lycée Pierre-Corneille

Organisering

Det kommer hvert år 4-8 nye norske ungdommer til Lycée Pierre Corneille. 1. klasse, VG1, kalles "seconde" på fransk. VG2 tilsvarer "première", og VG3 "terminale". Alle elevene som drar til Rouen skal opprinnelig bo her i alle tre år, men de kan om ønskelig reise hjem og fortsette på norsk videregående skole i løpet av denne perioden. 
Den norske seksjonen har til alle tider en norsk kontaktperson med lektorutdannelse, som ved ansettelse er engasjert for to års arbeid med seksjonen. Denne kontaktpersonen kalles "seksjonsleder" og er ansvarlig for de norske elevene ved Lycée Pierre Corneille. Seksjonslederen underviser alle elevene i norsk, og har i tillegg ekstra franskundervisning for førsteklassingene (eller "secondene"). Seksjonslederen er de norske elevenes mellomledd til skoleadministrasjonen, og han/hun fungerer til alle tider som et hjelpe- og støtteapparat for de norske elevene.

Miljø, fritid

De norske elevene har eget oppholdsrom på skolen. Den norske seksjonen har et lite bibliotek i norskklasserommet og får tilsendt et par norske dagsaviser, for eksempel Aftenposten. Men det anbefales likevel at de norske finner seg franske venner istedenfor å stenge seg inne på norskrommet til alle mulige tider.
Det er flere, gode muligheter til å drive sport som elev ved Lycée Pierre Corneille. Skolen har skolelag i volley-, basket- og håndball, og i løpet av året arrangeres turneringer i fotball. Skolen arrangerer også klatring, badminton og golf. Man kan derimot også delta i andre sportslige aktiviteter utenfor skolens regi. Det finnes for eksempel flere treningsstudioer i byens sentrum.
Daedalma

Utseende

Ganske store, brunspraglete sommerfugler. Slekten kjennes lett på at bakvingen er trukket ut til to korte, butte stjerter ved bakhjørnet.

Utbredelse

Slketen er utbredt i det vestlige Sør-Amerika fra Colombia i nord til Peru og Bolivia i sør.
Dorsal (fonetikk)

Dorsal artikulasjon er en språklyd som dannes ved å heve tungens dorsalside mot ganen eller drøvelen. Anatomisk skilles det gjerne mellom artikulasjonsstedene antero-dorsal (lyd fra fremre del av tungen mot ganen) og postero-dorsal (lyd fra bakre del av tungen mot ganen og drøvelen).
Konsonantene k og g har som regel dorsal uttale på norsk.

Etymologi

Dorsal, kommer av latin dorsalis, et adjektiv avledet fra substantivet dorsum, for rygg.
18. januar

Navnedag

Hild, Hildur
White Pigeon, You Clean...

White Pigeon, You Clean... er et musikkalbum med Utopian Fields, utgitt i 1990. Albumet ble innspilt i Musikkloftet i Oslo juli og august 1990.
Paris Brass Band

Paris Brass Band er et brassband med base i Paris, Frankrike. 
Paris Brass Band ble stiftet i 2008. Korpset har vunnet en rekke brassbandkonkurranser; deriblant det nasjonale franske mesterskapet og det åpne franske brassbandmesterskapet. Brassbandet har representert Frankrike en rekke ganger i europamesterskapet for brassband.
Rhagonycha elongata

Utbredelse

Rhagonycha elongata finnes i Europa, østover i Asia. Finnes i Norge, utbredt, men ikke vanlig.

Utseende

Rhagonycha elongata er mellom 6-7 mm lang og er en langstrakt bille, bakkroppen er jevnt smal bakover. Hodet er noe smalere bak fasettøynene, enn lengre fremme. Antennen er mørkt brunsvart, vanligvis med noe lysere rot (nærmest kroppen). Antennens andre ledd er lengre enn den er bred. Palpenes (munnføtter) endeledd er økseformet og ikke smalt, ovalt. Brystskjoldet (pronotum) har bare en svak innbuktning midt på bakkanten og har en overflate som ikke er grovt rynket eller punktert. Brystskjoldets sidekanter er svakt rundet, noe smalere i fremkant og dets bakhjørner er tydelig avsatt. Beina er mørke, men føttene og noene ganger lårene, kan være lysere. Leggene på mellom- og bakbeina er rette, og ikke krummet inn mot kroppen. Dekkvingene skjuler hele bakkroppen og har generelt kort litt oppstående behåring. Selve kroppen er svart. Ligner mye på Rhagonycha atra, men er større.

Levevis

Rhagonycha elongata har larver som lever i jorden. De voksne (imago) finnes i juni og juli, særlig ved midtsommer. De oppsøker gjerne åpne blomster, særlig på arter innen skjermplantefamilien. Men de kan observeres også på trær og busker.
Selv om de oppsøker blomster er de rovdyr og lever både som larver og voksne av andre mindre dyr.
Det amerikanske romersk-katolske militærordinariat

Det amerikanske romersk-katolske militærordinariat (Roman Catholic Archdiocese for the Military Services) er Den katolske kirke i USAs militærordinariat for de amerikanske styrkene. Militærordinariatet ble opprettet i 1939 og har status som erkebispedømme. Det driver feltprestvirksomhet i hæren, flyvåpenet, marinen, marinekorpset og kystvakten. Setet ligger i Silver Springs rett nord for Washington, DC.
I Norge har militærordinariatet ansvar for amerikanske soldater som er stasjonert ved NATOs anlegg; disse er således ikke formelt sett medlemmer av de norske katolske menigheter.
Grønn var min barndoms dal (film)

Handling

Handlingen er lagt til en walisisk gruveby rundt år 1900. Gwilyn Morgan og hans fire sønner arbeider i gruvene. Den yngste, Hugh, tilbringer år i sengen med fosterskadde ben og undervises av presten Gruffydd som forøvrig nærer varme følelser for søsteren Angharad. Gruffydd arbeider uten lønn og kan ikke underholde en familie. Angharad gifter seg med gruveeierens sønn mr. Davis, men holder ikke ut livet med ham og reiser fra sitt hjem i Kappstaden for å skilles. Hun kommer tidsnok til å oppleve den gruveulykken som dreper hennes far. Gruffydd forlater den landsbyen som har baktalt ham og Angharad.

Priser

For priser og nomineringer, se IMDb awards.
Hvalsmoveien

Hvalsmoveien er en strekning på europavei 16 (E16) gjennom Buskerud og ligger i Ringerike kommune. Strekning omfatter E16 fra veikrysset mot Hønengata og Ådalsveien (fortsettelsen av E16) i Hønefoss og over Almesletta til der Eggemoveien starter, ved krysset (Hvalsmokrysset) mot Viulveien (Fv 180) og tidligere Hvalsmoen leir i nordenden av Almesletta og rett øst av Nordre Alme. Eggemoveien fører E16 videre til Jevnaker kommune i Oppland.
Hvalsmoveien er en to-felts vei som løper i en slak bue over Almesletta og er omgitt av dyrket mark og litt skog, samt de tre Almegårdene og noen småbruk.
Arctic Beer

Arctic Beer er et alkoholholdig øl som blir produsert av Macks Ølbryggeri. Ølet har en alkoholprosent på 4,7 og regnes som passende til fisk, fjærkre og skalldyr.
I 2011 ble Arctic Beer lansert i en serie med to versjoner: Lite og Ice. I 2011 ble også juleølet Arctic XMAS lansert.
Trakehner

Temperament

Sjarmerende, godt lynne, aktiv, intelligent og lojal. Rolig, men dynamisk.

Eksteriør

Trakehneren er en edel ridehest, kjennetegnet ved en god kroppsbygning og et vakkert, intelligent uttrykk. Den har en bred panne, litt lange ører og store øyne. Trakehnerens bevegelsesforløp er elegant, taktfast og elastisk. Lang, sterk hals og gode skuldre, fremragende salleie, dybde i kroppen og rommelig bringe. Middels lang rygg med stor styrke. God bakpart, faste, slanke bein med korte piper. Gjennomsnitts mankehøyde er mellom 160 og 170cm. Alle rene farger er tillat.

Historikk

Navnet trakehner kommer av stutteriet Trakehnen i Øst-Preussen (nå Polen), som kong Friedrich Wilhelm 1 av Preussen grunnla i 1732. Til å begynne med kom det tilførsler av blod fra hingster av forskjellige raser, men den viktigste var innfødte Schweiken-hester. Denne rasen var små, sterke arbeidshester med en fjern opprinnelse som hadde eksistert i området siden middelalderen og som hadde fått tilførsler av orientalsk blod så langt tilbake som på 1500-tallet. På Trakehnen-stutteriet ble hestene krysset med importerte arabere og engelske fullblodshester. Stutteriet beholdt selv de beste hestene, mens andre ble solgt til private og statlige stutterier.

Avl

Alle Trakehnerhester må gjennomgå en streng graderingsmetode for å opprettholde den høye standarden, og bare føll av graderte foreldre på begge sider blir berettiget for "rosa papirer" av Trakehener Forbundet. Trakehnerhingstene er noen av de mest verdifulle hanndyrene som blir brukt til å forbedre og oppgradere hesteflokker fra hopper hvor eierne ønsker å avle konkurransehester med sine hopper. Om hoppen er en fullblods eller av annen ekte rase spiller ingen rolle. Det er bevist at de alle får et mye bedre resultat på avkommene ved å krysse med Trakehner. Det gir bedre bevegelser, vakrere hester og godt temperamnet til avkommene.

Anvendelse

Rekorden til Trakehnere i konkurranse er imponerende. Blant annet var det trakehnere som vant alle medaljer for det tyske laget i 1936 under Olympiaden i Berlin. Trakehneren har et naturlig anlegg for sprang, men brukes også til både dressur og feltritt. Rasen har også bevist sin verdi som trekk- og arbeidshest. Den er følsom og intelligent og krever derfor en følsom rytter.
Wild Honey

Bakgrunn

Brian Wilson hadde gradvis trukket seg tilbake som den musikalske lederen av bandet etter den vanskelige prosessen med innspillingen av det skrinlagte albumet SMiLE.
Albumets siste spor, «Mama Says», er opprinnelig en del av «Vegetables» fra SMiLE. Dette var den første av flere sanger fra det uutgitte albumet som skulle dukke opp på senere album fra bandet. Wild Honey er det første av bandets album med utpregede soul- og R&B-sanger, som blant andre «Wild Honey», «I Was Made to Love Her», «Darlin'» og «Here Comes the Night». 
Tittelsporet «Wild Honey» ble den første singelen fra albumet og ble en liten hit med 31.-plass på Billboard Hot 100 i USA og 29.-plass på UK Singles Chart i Storbritannia. Oppfølgeren «Darlin'» nådde 19.-plass i USA og kom på 11.-plass i Storbritannia. Sangen «Here Comes the Night» ble på 1970-tallet innspilt som disco-sang uten den store suksessen. «How She Boogalooed It» ble skrevet av Al Jardine, Mike Love, Bruce Johnston og Carl Wilson, og var den første Beach Boys-sangen, bortsett fra noen instrumentaler, der Brian Wilson ikke medvirker som låtskriver.
Ercole Roberti

Ercole Roberti (født ca. 1451 i Ferrara, død i 1496 i Ferrara) var en italiensk maler av Ferraraskolen.

Liv og verk

Roberti var medhjelper til Francesco del Cossa i Ferrara og senere i Bologna, innen han erstattet Cosimo Tura som maler ved hoffet d'Este i Ferrara i 1486. Hans mest betydningsfulle verk var altertavlen «Tronende Madonna og Barn med helgener» (1480) og en Pietà.
Ola var fra Sandefjord

Ola var fra Sandefjord er en norsk slager. Den ble gjort kjent av Johnny Band i 1965, da den solgte nesten 50 000 eksemplarer.
Sangen ble komponert av Albert Edvin Pedersen i 1929, mens teksten ble skrevet av Per Kvist. Den var opprinnelig en foxtrot, og ble utgitt samme år av revyartisten Einar Rose.
John Klemetsen og Johnny Bands versjon av sangen var i beatsjangeren. Den ble først fremført på Park Hotell i Sandefjord i 1965, og den påfølgende singelutgivelsen ble raskt en av Norges mest solgte.